ഉമ്മന് ചാണ്ടി ഉന്നതനാണ് കെപിസിസി പ്രസിഡന്റിന്റേത് ദാര്ഷ്ഠ്യമെന്ന് ജോസഫ് വാഴയ്ക്കന് തിരുവനന്തപുരം: ഡിസിസി അധ്യക്ഷ പട്ടികയില് പാര്ട്ടി നേതൃത്വത്തിനെതിരെ രൂക്ഷവിമര്ശനവുമായി കോണ്ഗ്രസ് നേതാവ് ജോസഫ് വാഴക്കന്. ഉമ്മന് ചാണ്ടിയേയും രമേശ് ചെന്നിത്തലയേയും ഇരുട്ടില് നിര്ത്തുന്ന ദാര്ഷ്ട്യം പാര്ട്ടിയെ എവിടേയും എത്തിക്കില്ലെന്ന് ജോസഫ് വാഴക്കന് വിമര്ശിച്ചു. പാര്ട്ടിയുടെ വളര്ച്ചയിലും തളര്ച്ചയിലും കൂടെ നിന്ന നേതാക്കളാണ് ഉമ്മന് ചാണ്ടിയും രമേശ് ചെന്നിത്തലയും ഇവരെ ആരുമല്ലാതാക്കാനുള്ള നീക്കം അത്ഭുതപ്പെടുത്തുവെന്നും ജോസഫ് വാഴക്കന് അഭിപ്രായപ്പെട്ടു. കേരളത്തിലെ കോണ്ഗ്രസിന്റെ വളര്ച്ചയിലും തളര്ച്ചയിലും നിര്ണായകമായ രമേശ് ചെന്നിത്തലയേയും ഉമ്മന് ചാണ്ടിയേയും ഇരുട്ടില് നിര്ത്തികൊണ്ട് പട്ടിക പുറത്ത് വരുന്നു. ഇവര്ക്ക് പാര്ട്ടിയില് ഒരു കാര്യവും ഇല്ലായെന്ന് വരുത്തി തീര്ക്കാനുള്ള ഒരു ദാര്ഷ്ഠ്യം ചില നേതാക്കളുടെ ഭാഗത്ത് നിന്നുണ്ടായി. വിഭാഗീയതയുണ്ടാക്കി നേതാക്കള് ആരും അല്ലായെന്ന് വരുത്തിതീര്ക്കാനുള്ള ശ്രമം എന്നെ അത്ഭുതപ്പെടുത്തി. ഉമ്മന് ചാണ്ടിയോട് ലിസ്റ്റ് ആവശ്യപ്പെട്ട കെ സുധാകരന്റെ നടപടിയെയും ജോസഫ് വാഴക്കന് വിമര്ശിച്ചു.വിഡി സതീശന്റെ കൈയില് ലിസ്റ്റ് കൊടുക്കാനായി ഉമ്മന് ചാണ്ടിയോട് ചിലര് പറഞ്ഞു. എന്നാല് ഉമ്മന് ചാണ്ടി അത് ചെയ്തില്ലായെന്നും ഇവിടെ പറയുന്നത് കേട്ടു. ഉമ്മന് ചാണ്ടി ഉന്നതനാണ്. കെസി വേണുഗോപാല് വഹിക്കുന്ന അതേ പോസ്റ്റാണ്. ഉമ്മന് ചാണ്ടിയും രമേശ് ചെന്നിത്തലയും പരസ്പരം ആലോചിക്കാതെ ഒന്നും ചെയ്തിരുന്നില്ല. ഇനി ഞങ്ങളാണ് തീരുമാനിക്കുന്നതെന്ന് ദാര്ഷ്ട്യമാണ് അത് കോണ്ഗ്രസിനെ എവിടേയും എത്തിക്കില്ല. ജോസഫ് വാഴക്കാന് കൂട്ടിചേര്ത്തു.